Notat:

|  |  |
| --- | --- |
| Orientering til |   |
| Dokument dato | 31. januar 2022 |
| Dokumentansvarlig | lnv |
| Afdeling | UCN Bibliotek |
| Senest revideret |   |
| Senest revideret af |   |
| Sagsnr. |   |
|  |  |

Statusrapport for UCN

# Status

*Status den 31/1 2022:*

Vi har i alt brugt 350 DOI’er siden vi tog systemet i brug i 2016.
I 2021 har vi tildelt 32 DOI’er.

Vi bruger primært DOI’er i forbindelse med Open Journal Systems, som er den platform vi anvender til udgivelse af vores to institutionelle tidsskrifter. Her tildeles der DOI til alle artikler og hele numre via API.

# Ønsker og planer for udvikling

**Behov for manuelt at tildele DOI til publikationer og datasæt**

Der er i løbet af 2021 kommet flere forespørgsler på oprettelse af enkeltstående DOI’er til brug i forbindelse med udgivelse af publikationer fx konferenceproceedings mm. Derudover er der kommet forespørgsel på oprettelse af DOI til datasæt, som skal ligge frit tilgængeligt i forbindelse med udgivelse af artikel i tidsskrift (her skal indsamlede data være tilgængelig, så alle kan tilgå det).

På baggrund af forespørgslerne er vi i gang med at undersøge, hvordan vi manuelt tildeler DOI’er, som ikke er koblet op på API.
I Pure (CRIS-system) kan vi kun tildele DOI via API på typen Datasæt og ikke på publikationer, hvilket er en stor ulempe. Vi er derfor i gang med at undersøge, hvordan vi får sat DataCite Fabrica op, så vi får mulighed for at generere enkeltstående DOI’er til publikationer i Pure. Vi håber at udbyderen af Pure (Elsevier) på sigt vil gøre det muligt at tildele DOI til publikationer via API, da det er et stort ønske for mange institutioner, der anvender Pure (bl.a. AUB).

Vi håber, at få manuel tildeling af DOI på plads i løbet af 2022

31. januar 2022

Louise Naomi Vetner